Ohjelman ovat kustantaneet Joyce Meyer Ministriesin tukijat.
Seuraavaksi: Sitä on helppo kuunnella.
Voit alleviivata kohtia Raamatusta, merkitä ne eri väreillä, -
ympyröidä ne ja merkitä ne huutomerkillä, -
niin että Raamattusi näyttää värityskirjalta, -
mutta se ei takaa, että tiedät mitään.
ILOA ARKEEN Jumalan jäljittely 1/2
Isä, kiitämme Sinua sanastasi tänään.
Rukoilen, että ihmisten elämä muuttuisi -
ja että he voisivat nähdä ja ymmärtää, eivät vain tietää.
Auta, että he jaksaisivat keskittyä -
ja ettei mikään häiritsisi heitä. Jeesuksen nimessä, aamen.
Ef. 5:1. "Pitäkää siis Jumalaa esikuvananne, -
olettehan hänen rakkaita lapsiaan."
Jumalan jäljittely. Mitä kristittynä oleminen on?
Se on paljon enemmän kuin sitä, että käymme kirkossa -
sunnuntaisin tai jopa keskellä viikkoa.
Se on paljon enemmän kuin konferensseihini osallistumista -
ja ohjelmani katsomista, vaikka sen katsoisi joka päivä.
Se on paljon enemmän kuin Raamatun lukemista joka päivä.
Kristittynä oleminen on sitä, että uskomme evankeliumin -
ja otamme Jeesuksen vastaan pelastajana.
Tämän jälkeen käytämme elämämme Jumalan jäljittelyn opetteluun.
Loppuelämämme ajan opettelemme tuntemaan Jumalaa -
ja jäljittelemään Häntä, toimimaan niin kuin Hän.
Olen juuri viettänyt vajaan viikon 1-vuotiaan lapsenlapseni kanssa, -
ja olen nauranut enemmän kuin yleensä puolessa vuodessa.
Suurimmaksi osaksi nauroimme, koska lapsi opettelee juuri matkimaan.
Yritimme siis saada pojan matkimaan itseämme, kun teimme eri asioita.
Kun hän teki niin, olimme aivan innoissamme.
Sanoimme: "Ylistä Jeesusta!", ja hän nosti kätensä ylös.
Taputimme innoissamme käsiämme, ja hän teki samoin.
Luulen, että Jumala antoi minulle tuon kokemuksen -
valmistaakseen minua opetukseen, koska tiesin jo, mistä puhuisin.
Ymmärsin asian uudella tasolla. Jos me olemme noin innoissamme, -
kun lapsemme matkivat meitä yksinkertaisissa pikku asioissa, -
miten onnelliseksi se tekeekään Jumalan sydämen, -
kun me matkimme Häntä.
Raamattu sanoo, että Jeesus on esikoinen suuressa veljesjoukossa.
Jes. 54:17.
"ja niin jokainen ase, joka taotaan sinua vastaan, on tehoton."
Tiesin, että innostuisitte tästä.
"ja niin jokainen ase, joka taotaan sinua vastaan, on tehoton.
Jokaisen kielen, joka käy sinua syyttämään, -
sinä osoitat valehtelijaksi."
Usein ymmärrämme vain tämän osan jakeesta.
Kaikki innostuvat siitä kovasti.
Olen saarnannut kauan ja tiedän, mitkä jakeet innostavat ihmisiä.
Luetaan nyt jakeen toinen osa ja katsotaan, vieläkö intoilette.
"Tämä on Herran palvelijoiden perintöosa."
Tämä on kaikki yhtä ja samaa jaetta.
Tämä rauha, oikeudenmukaisuus, turva ja voitto vastustuksesta -
on Herran palvelijoiden perintöosa.
Se, että jokainen ase on tehoton sinua vastaan -
ja että jokainen sinua syyttävä kieli osoitetaan valehtelijaksi, -
on perintösi, johon sinulla on oikeus.
Nyt meidän on katsottava, kuka on Herran palvelija.
Hän on sellainen, jossa Herran Täydellinen Palvelija ilmenee.
Mitä minun täytyy tehdä voidakseni sanoa, että olen Herran palvelija?
Minun on tehtävä paljon työtä yhdessä Pyhän Hengen kanssa, -
jotta Jeesus ilmenisi minussa.
Kuka tahansa, jolla on Raamattu ja joka käy kirkossa, -
ei ole Herran palvelija, vaan hän, jossa Jeesus tulee esiin.
Jos teen työtä Pyhän Hengen kanssa päivittäin, edistyn jotenkin, -
jos opin uutta, huolehdin uskovien yhteydestä, rukoilen, luen Sanaa, -
pyydän syntejäni anteeksi, haluan muuttua ja kasvaa, -
silloin voin sanoa, että minua vastaan taottavat aseet -
ovat tehottomia ja minua syyttävät kielet valehtelijoita.
Nyt kuulostaa paremmalta. Innostuin kovasti, kun tajusin tämän.
Olen toiminut saarnaajana 33 vuotta.
Yleensä puhuessani tästä jakeesta olen puhunut vain sen alkuosasta, -
koska ihmiset rakastavat sitä. Meillä on lauluja ja kirjoja siitä.
Mutta loppuosa kuuluu myös pakettiin.
En tullut Teksasiin tarjoilemaan pelkkää jälkiruokaa.
Tiesitte, mitä oli tulossa, kun tulitte tänne.
Rohkaisen ja rakennan teitä, kerron miten hienoja olette, -
mutta samalla myös piiskaan teitä Sanalla.
Ei tämä lopulta ole kovaa tekstiä, vaan Raamatun perussanomaa.
"Jos teet niin kuin käsken, siunaan sinua."
"Jos et tee, niin kuin käsken, en siunaa sinua."
Kyse ei ole monivalintatehtävästä, on vain kaksi vaihtoehtoa, -
joten on turha hämmentyä. Jos tottelette Herraa, -
saatte rauhan, ilon, hyvät suhteet ihmisiin, terveyttä ja eheyttä.
Jos ette, olonne on kurja, ja elämä ja ihmissuhteet ovat sekaisin.
Kaikki liittyy kuuliaisuuteen ja siihen, että Jeesus ilmenee meissä.
Emme kuitenkaan voi jäljitellä Jumalaa, jos emme tunne Häntä.
Meidän on tunnettava Hänet. Kyse on näkemisestä, ei tiedosta.
Suurin osa uskovista tietää paljon, mutta kuuliaisuus on asia erikseen.
Jos olisinkin tänään puhunut anteeksiannosta ja riidoista -
ja kysynyt, kuinka moni täällä kamppailee anteeksiannon kanssa, -
kuinka moni kokenut loukkauksen tai on riidoissa jonkun kanssa, -
voin taata, että 70―80 prosenttia konferenssin osallistujista, -
jotka rakastavat Jumalaa, olisi tullut eteen rukoiltavaksi.
Tiedän sen, koska 32 vuoden aikana -
lopputulos on aina ollut sama. Kysymykseni kuuluu:
Miten monta raamattutuntia teidän on kuultava -
anteeksiannosta, ennen kuin otatte seuraavan askeleen -
ja annatte anteeksi. Opetuksen kuuleminen ei satu.
Sitä on helppo kuunnella. On helppo olla samaa mieltä, -
alleviivata kohtia Raamatusta, merkitä ne eri väreillä, -
ympyröidä ne ja merkitä ne huutomerkillä, -
niin että Raamattu näyttää värityskirjalta, -
mutta se ei vielä takaa, että tiedätte asiasta mitään.
Minulle on samantekevää, oletteko lukeneet kaikki kirjani.
Tai no, onhan se mukavaa, koska silloin olette myös ostaneet ne.
Ihmiset tulevat kertomaan kuunnelleensa kaikki opetukseni, -
mutta joskus sitä on vaikea uskoa heidän käytöksensä vuoksi.
Nyt kukaan ei uskalla kertoa lukeneensa kirjojani.
Yritän sanoa, etteivät kirjani ole pelkkiä kirjahyllyn koristeita, -
joiden avulla voitte näyttää hengellisiltä.
Ennen pitkää meidän on päätettävä, että olemme tosissamme tässä -
sen sijaan, että yrittäisimme tehdä vaikutuksen muihin.
Lopulta kyse on siitä, miten kohtelemme toisia ihmisiä.
Olemmeko itsekkäitä vai anteliaita, olemmeko kuuliaisia?
Miten kauan Jumalan on puhuttava ennen kuin tottelemme?
Täytyykö meidän antaa anteeksi jollekulle?
Olemmeko vihaisia tai kateellisia?
Ehkä minun pitäisi vaihtaa saarnani aihetta.
Meidän on tärkeä ymmärtää, että Jumala rakastaa meitä jo nyt.
Meidän ei tarvitse jäljitellä Häntä saadaksemme Hänen rakkautensa.
En minäkään yrittänyt saada lapsenlastani matkimaan -
itseäni siksi, että rakastaisin häntä vain, jos hän tekisi niin.
Rakastan häntä jo, ja matkimisessa on kyse suhteesta, joka meillä on.
Puhumme hänelle Jeesuksesta jo 1-vuotiaana, -
koska haluamme hänen tuntevan totuuden.
Jumala ei halua meidän jäljittelevän Häntä siksi, -
että yrittäisimme ostaa Hänen rakkautensa, -
vaan koska haluamme käyttää elämämme totellaksemme Häntä -
kiitoksena siitä kaikesta, mitä Hän on tehnyt puolestamme.
Uskon, että joidenkin elämä muuttuu tässä konferenssissa.
Te ymmärrätte jotain, ja jokin muuttuu teissä.
Lähdette täältä päättäen, ettette anna maailman nuoleskella itseänne.
Tulette olemaan esimerkki ja valo pimeässä maailmassa.
"ja niin jokainen ase, joka taotaan sinua vastaan, on tehoton.
Jokaisen kielen, joka käy sinua syyttämään, -
sinä osoitat valehtelijaksi.
Tämä on Herran palvelijoiden perintöosa.
Minä annan heille siihen oikeuden, sanoo Herra."
Rakastan tuota hienoa jaetta. Meidän on tunnettava Jumala.
Joh. 17:3:ssa sanotaan, että ikuinen elämä on sitä, että -
tunnemme Jumalan ja Hänen Poikansa Jeesuksen.
Ei riitä, että tiedämme Jumalan olevan olemassa.
Kyse on näkemisestä. On tärkeää, että tunnemme Jumalan, -
koska muuten emme voi jäljitellä Häntä.
1. Joh. 4:17 loppuosa: "Sellainen kuin Jeesus on, -
sellaisia olemme mekin tässä maailmassa."
Kuulostaa melkein liian hienolta ollakseen totta.
Sellainen kuin Hän on juuri nyt, niin voitokas ja voimallinen, -
sellaisia mekin olemme, ei vasta taivaassa vaan jo täällä.
Tämä kaikki on sinun. Se on istutettu sisällesi -
lahjana Jumalalta silloin, kun synnyit uudesti.
Jumalan olemuksen siemen tuli asumaan henkeesi, -
kun otit Jeesuksen vastaan pelastajanasi.
Se on sinussa, vaikket tuntisi sitä tai olisi vielä muuttunut yhtään.
Siementä kastellaan Jumalan sanalla, -
ja Pyhä Henki auttaa sinua kitkemään rikkaruohot elämästäsi.
Näin sinusta tulee Herran istuttama vanhurskauden puu, -
jotta Hän voisi saada kunnian.
Vrt. Jes. 61.
Paavali rukoili Kristuksen seurakunnalle joitakin asioita, -
jotka ovat erittäin tärkeitä ja vähintäänkin mielenkiintoisia.
Joskus rukoilemme ihmisten puolesta aivan vääriä asioita.
Rukoilemme aina vapautusta, vaikka ihminen ei aina tarvitse sitä.
Joskus ihmisten on tärkeää käydä läpi se, mitä heille tapahtuu.
Daavid sanoi: "Hyvä oli, että jouduin nöyrtymään" (Ps. 119:71).
Paavali ei rukoillut, että kukaan pääsisi eroon ongelmistaan.
Hän ei pyytänyt, että ongelmat menisivät pois, -
vaan että ihmiset kestäisivät ne ja säilyttäisivät hyvän asenteen.
Paavali siis rukoili, että tapahtuipa elämässämme mitä vain, -
pystyisimme silti jäljittelemään Jumalaa, -
eikä elämämme olisi yhtä ylä- ja alamäkeä.
Jumala on vakaa, ja niin voimme mekin olla.
Etkö haluaisi pysyä samana, tapahtuipa ympärilläsi mitä vain, -
niin etteivät olosuhteet hallitsisi sinua?
Haluatko antaa hankalien ihmisten pilata päiväsi?
Olettepa yksimielisiä. Tiedättekö, mistä se kertoo?
Te taidatte antaa hankalien ihmisten pilata päivänne.
Jeesuksen päivää he eivät varmaan voi pilata, vai mitä?
Häntä he eivät hetkauttaisi, -
sillä Hän vain kokisi myötätuntoa heitä kohtaan ja haluaisi auttaa.
Meidän tulee alkaa rukoilla oikein toistemme ja itsemme puolesta.
Ef. 1:17―19 opettaa meille paljon.
"Minä rukoilen, että Herramme Jeesuksen Kristuksen Jumala, -
kirkkauden Isä, antaisi teille viisauden ja näkemisen hengen..."
Rohkaisen teitä rukoilemaan joka päivä, -
että Jumala antaisi teille näkemisen hengen.
Ei tietoa, vaan näkemistä, niin että tiedosta, -
tulee teille todellista, koska silloin alatte elää sitä.
Paavali rukoilee [Amplified Biblen mukaan], että uskovat voisivat -
oivaltaa salaisuudet ja tuntea Herran läheisesti ja syvästi.
Paavali siis haluaa, että tunnemme Jumalan.
Rukoillaan siis joka päivä, että nähdä ja tuntea Jumalan.
Haluamme tuntea Jumalan luonteen niin hyvin, -
että tunnistamme heti, mikä on Hänen työtään ja kuka Hänen omansa.
En halua, että maailma joutuu päättelemään, että olen kristitty -
vain siitä, että autoni puskurissa on siitä kertova tarra.
Huomatakseen, etten luultavasti ole, koska rikon lakia.
En halua, että he joutuvat päättelemään asian siitä, -
että käytän ristikorua tai kuuntelen kristillistä musiikkia.
Haluan heidän tietävän sen luonteeni pohjalta.
Muistakaa tämä: Luonne paljastuu siinä, mitä teemme pimeässä.
Luonne on sitä, mitä teemme, kun kukaan muu kuin Jumala ei katso.
Se, mitä teemme sunnuntaisin kristittyjen ystäviemme kanssa, -
ei paljasta luonnettamme, vaikka onkin osa sitä.
Todellinen luonteemme paljastuu, kun olemme ei-uskovien kanssa, -
paineen alla tai kun kukaan muu kuin Jumala ei näe.
Luonteemme ei koskaan muutu Jumalan kaltaiseksi, -
ellemme opi elämään muistaen, että Jumala katsoo meitä jatkuvasti.
Emme voi tehdä mitään salassa Jumalalta.
Emme voi paeta mihinkään Hänen ulottuviltaan.
Mietipä sitä.
Meidän ei tarvitse yrittää tehdä vaikutusta ystäviimme -
vaan elää Hänen kunniakseen. Kyse on aina päätöksistä.
Valitsenko kaidan vai lavean tien?
Valitsenko elämän vai tuhon tien?
Kaidalla tiellä on vaikeampi pysyä, -
koska siellä ei ole tilaa lihalliselle painolastillemme.
Matt. 7:13―14 sanoo, että meidän tulee pysyä ahtaalla tiellä -
ja että paine tekee siitä ahtaan. Kun päätät elää oikein, -
Paholainen alkaa taatusti painostaa sinua.
Hän tekee sen ystäviesi ja jopa perheesi kautta.
He arvostelevat sinua ja väittävät, että yrität olla heitä parempi.
Matt. 5:10. "Autuaita ovat ne, joita -
vanhurskauden vuoksi vainotaan: heidän on taivasten valtakunta."
Meidän on siis tunnettava Jumala. Sanokaa se ääneen.
Paavali jatkaa (Ef. 1:18): "ja että hän valaisisi -
teidän sisäiset silmänne näkemään,..." Sanokaa: 'Näkemään'.
"millaiseen toivoon hän on meidät kutsunut, miten -
äärettömän rikkaan perintöosan hän antaa meille pyhien joukossa."
Toinen asia, jonka Jumala haluaa sinun tietävän, -
on se, mikä on sinun Kristuksessa. Tämä on käsittämättömän hienoa.
Mikä on sinun Kristuksessa?
Voin luetella ulkomuistista monia asioita, -
jotka Raamatun mukaan kuuluvat sinulle juuri nyt.
Ne ovat asioita, jotka voit omistaa tällä hetkellä Kristuksessa.
Hänessä sinut on lunastettu, vanhurskautettu ja pyhitetty.
Hän on korjannut välisi Jumalan kanssa -
ja antanut sinulle rauhan ja ilon.
Sinulla on Hänessä voimaa, toivoa ja tulevaisuus.
Hän on kirjoittanut nimesi Elämän kirjaan.
Hänessä sinulla on viisautta ja luovuutta.
Sinulla on kaikki tämä nyt.
Yksi suurimpia asioita, jonka voit oppia, -
on käyttää suutasi julistaaksesi, mitä sinulla on Jumalassa.
Jos opit kutsumaan nuo asiat esiin, näet ne joka tilanteessa.
Voit sanoa tälle vuorelle...
Jumala on opettanut minulle paljon suuni käytöstä.
Alan olla jo kyllästynyt koko aiheeseen.
Mitä oikein teen niin väärin?
Tällä viikolla vihdoin tajusin. En sanonut mitään väärin, -
mutta Jumala halusi minun käyttävän suutani enemmän oikeisiin asioihin.
Hän kertoi minulle tämän uudestaan, koska olin laiskistunut.
Hän haluaa minun julistavan säädöksiään niin kuin Daavid teki.
Älkää vain lukeko Raamattua, julistakaa sitä elämänne ylle.
Minut on vanhurskautettu Kristuksessa!
Kuulen Jumalan puhetta! Pyhä Henki on voidellut minut!
Jumalalla on hyvä suunnitelma elämääni!
Se, miten kohtelet muita ihmisiä on Jumalalle tärkeämpää -
kuin se, miten usein käyt kirkossa.
Kirkossa käymisestä ei ole hyötyä, jos se ei muuta käytöstäsi.
Ef. 5:1:ssa meitä kehotetaan jäljittelemään Jumalaa -
ja seuraamaan Hänen esimerkkiään.
Kohteletko ihmisiä niin kuin Jeesus kohtelisi heitä?
Olemme Hänen rakkaita lapsiaan, ja Hän haluaa meitä kohdeltavan -
niin kuin itse kohtelisi meitä. Meidän on opittava kaikki siitä, -
millainen Jumala on ja miten Hän toimisi eri tilanteissa.
Emme voi jäljitellä jotakuta, jota emme tunne hyvin.
Kun meiltä kysytään, tunnemmeko Jumalan, useimmat kertovat, -
mitä he tietävät Hänestä. Mutta tunnetko Jumalan?
Tarjoamme sinulle valtavan paketin cd-levyjä, -
10 cd-levyn opetussarjani Jumalan luonteesta.
Jokainen opetus on itsessään kuin pieni maailma, -
koska Jumalan luonteessa on monta ulottuvuutta.
Toivon, että sanat "Jumala on rakkaus" eivät olisi vain sanoja.
Miten rakkaus ilmenee elämässäsi? Miten se voi virrata kauttasi?
Jumala on uskollinen ja oikeudenmukainen.
Jumalan luonteessa on paljon sellaista, mitä meidän tulee oppia.
Haluan rohkaista sinua sijoittamaan tähän aikaa ja rahaa.
Voit oppia paljon siitä, kuka Jumala todella on -
ja mitä voit odottaa Häneltä joka kerta.
Jumala siunatkoon sinua!
Jes. 54:ssa sanotaan, että Herran palvelijan tulisi ilmetä meissä.
Jumalan luonteen tulee kehittyä elämässämme niin, -
että kauttamme ihmiset voivat nähdä Jeesuksen.
Voit tilata 10 cd-levyn opetussarjan Jumalan luonteesta -
jo tänään osoitteesta www.joycemeyer.org
Elämä on haastavaa. Joyce Meyerin Älä luovuta! -opetussarja auttaa.
Sarjaan kuuluu oppikirja, 4 cd- ja 4 dvd-levyä sekä työkirja.
Voit löytää voimaa ja päättäväisyyttä -
ja oppia kääntämään vastoinkäymiset mahdollisuuksiksi.
Huomenna: Jos opit tuntemaan voiman, joka on ulottuvillasi, -
jos tiedät, että Jumalan kanssa kaikki on mahdollista...
SINÄ OLET TÄÄLLÄ
Kumppanuus: Kun me olemme täällä, sinäkin olet.
Suomennos: Anni Joukanen
Ohjelman ovat kustantaneet Joyce Meyer Ministriesin tukijat.